sasicodes/solvari-1 huggingface dataset:
எல்லோருக்கும் தெரிந்த விஷயம் அவர்களுக்குள் ஒரு சமரசமுடிவுக்கன சாத்தியக்கூறு இல்லை என்பது.. இந்துக்கள் வெகுவாக தங்கள் வாதத்தைக்காக்க இயலாதவர்கள் அல்ல எனினும் பேச்சுவார்த்தைகளின்போது மற்றவர்களைச்சந்திக்க பாதிவழி சென்றுபாதி விட்டுக்கொடுக்கும் மனப்பாங்கில் இருப்பர்.
மற்றவர்கள் தங்களுக்கு முழுப்பங்கும் வேண்டும் எனத்தொடங்கி இந்துக்களின் பாதிபங்கில் சரிபாதி தருவதாக பேரம்பேசி தங்களுக்கு மீதியை வைத்துக்கொள்வதாகக்கூறக்கூடும்.
ஆனால் இந்த கடமையை அலட்சியப்படுத்தி தனிமனித உரிமைக்குப்போராடும் சமுதாயத்திடம் இந்த விவகாரத்திற்குத் தீர்வுகாண விட்டுவிடுவது முற்றிலும் சரியல்ல.
டொனால்ட் ட்ரம்பின் இந்த புதிய ஆணையால் சொமாலியா சூடான் சிரியா இரான் லிபியா மற்றும் யெமென் நாட்டு மக்கள் பாதிக்கப்படுகிறார்கள்.
இது கொஞ்சம் மேம்படுத்தப்பட்டிருந்தாலும் இதை நீதிமன்றங்கள் நிராகரிக்கவோ தடுக்கவோ முடியாது என்று சொல்ல முடியாது என்கிறார் அரசியல் சட்ட நிபுணரான பேராசிரியர் ஜோனத்தன் டுர்லி.
அமெரிக்காவின் புகழ்பெற்ற சுதந்திரதேவி சிலை குறிப்புணர்த்துவதை போல குடியேறிகளை வரவேற்பதில் அமெரிக்காவுக்கு நீண்ட நெடிய பாரம்பரியம் உண்டு.
ஆனால் டொனால்ட் ட்ரம்பின் பயணத்தடையைப்பொருத்தவரை இது அமெரிக்கத்தனமே அல்ல என்போருக்கும் அமெரிக்காவை பாதுகாக்க இது அவசியம் என்போருக்கும் இடையில் ஆழமான பிளவுகள் இருப்பதை யாரும் மறுக்க முடியாது.
தன் பெயரை பட தலைப்பில் பயன்படுத்திய மை ஹுன் ரஜினிகாந்த் இந்தி படத்துக்கு தடை கேட்டு ரஜினி கோர்ட்டில் வழக்கும் தொடர்ந்தார்.
இதுபோல் ஆளாளுக்கு பிரபல நடிகர் நடிகைகளின் பெயர்களை பயன்படுத்தினால் அதை வைத்து மீண்டும் யாராவது தங்களது பெயர்களை பயன்படுத்தலாம் என ரஜினி ஸ்ரீதேவி தரப்பு கவலை அடைந்துள்ளது.
ஆனால் அவர்களுக்கு ஷாக் கொடுத்திருக்கிறார் வத்யா.இது பற்றி வித்யாபாலன் கூறும்போது இந்த படம் பற்றி கேள்விப்பட்டிருக்கிறேன்.
நேற்று பகல் இவர் படப்பிடிப்பு முடிந்து தனது காரில் வீடு திரும்பியபோது திருப்பணித்துறை பகுதியில் அவரது கார் கட்டுப்பாட்டை இழந்து சாலையோரத்தில் இருந்த ஒரு காம்பவுண்ட் சுவரில் மோதி நொறுங்கியது.
இதற்கிடையில் சித்தார்த் பரதன் விபத்தில் சிக்கிய தகவல் கிடைத்ததும் மலையாள நடிகர்கள் மம்முட்டி திலீப் கமல் சத்யன் அந்திக்காடு நடிகைகள் காவ்யா மாதவன் மஞ்சுபிள்ளை கீது உள்பட பலர் ஆஸ்பத்திரிக்கு சென்று அவரது உடல்நிலை பற்றி டாக்டர்களிடம் விசாரித்தனர்.
படத்திற்கான ஓபனிங் டாக் வேகமாகப் பரவ மழையால் ஏற்பட்ட தொடர் விடுமுறையும் படத்தின் வசூலை அப்படியே தக்க வைத்துக் கொண்டதாகத் தெரிவிக்கிறார்கள்.
இன்றைக்கு ரசிகர்கள் மட்டும் சமூக வலைத்தளங்களில் இல்லாமல் சில வினியோக நிறுவனங்களும் சில திரையரங்குகளும் கூட சமூக வலைத்தளங்களில் இருக்கிறார்கள்.
ஒரு பக்கம் சீனியர் வினியோகஸ்தர்கள் படத்தைப் பற்றி ஒரு விவரத்தை அளிக்க மறுபக்கம் அஜித்தின் ரசிகர்கள் வேறொரு வசூல் விவரத்தை அளிக்க வேதாளம் படத்தின் வசூல் அடிக்கடி முருங்கை மரம் ஏறி ஏறி இறங்கிக் கொண்டிருக்கிறது.
ஆனால் படத்தை வாங்கிய பெரிய இடத்து வினியோக நிறுவனம் பட வசூல் பற்றி அறிவித்தால் மட்டுமே படத்தின் உண்மை வசூல் என்ன என்று தெரிய வரும்.
அதனால் படத்தின் வசூல் என்னவென்று தயாரிப்பாளருக்கும் இயக்குனருக்கும் ஏன் நடித்த அஜித்திற்கே கூடத் தெரியாது என அனுபவ வினியோகஸ்தர்கள் தெரிவிக்கின்றனர்.
கிருஷ்ணகிரி மாவட்டம் சந்தூரில் மாஞ்செடிகள் உற்பத்தி செய்வதன் மூலம் ஆயிரக்கணக்கான தொழிலாளர்கள் வேலை வாய்ப்பு பெற்றுள்ளனர்.
கிருஷ்ணகிரி மாவட்ட விவசாயிகள் மாங்கூழ் உற்பத்தி தொழிற்சாலையிலிருந்து மாங்கொட்டைகளை டன் கணக்கில் வாங்கி வந்து விதைக்கின்றனர்.
அவ்வாறு வளரும் செடிகளை வேருடன் எடுத்து மாஞ்செடி உற்பத்தி செய்யப்படுவதற்காக தயார் செய்ய பிரத்யேக மண் சட்டிகளில் வைக்கின்றனர்.
பின்னர் அந்த மண் சட்டியில் உள்ள செடிகளை கொண்டு ஏற்கனவே நன்கு வளர்ந்துள்ள தாய் செடியில் உள்ள கிளைகளை வெட்டி சீவி புதிய செடியில் இணைத்து தண்ணீர் புகா வண்ணம் பிளாஸ்டிக் கொண்டு கட்டி விடுகின்றனர்.
தமிழகம் மட்டுமன்றி ஆந்திரா கர்நாடகா புதுச்சேரி கேரளா உள்படவெளி மாநிலங்களிலிருந்தும் விவசாயிகள் நேரடியாக கிருஷ்ணகிரிக்கு வந்து மாங்கன்றுகளை வாங்கி வாகனங்கள் மூலம் ஏற்றி செல்கின்றனர்.
மாங்கன்றுகள் வளர்ப்பு விற்பனை மூலம் சந்தூர் சுற்று வட்டாரத்தை சேர்ந்த ஆயிரக்கணக்கான விவசாய தொழிலாளர்கள் வேலைவாய்ப்பு பெற்று வருகின்றனர்.
செய்திகள் மற்றும் டிஜிற்றல் புத்தகங்களை வாசிப்பது சமூக இணையத்தளங்களில் உலாவுவது மற்றும் செய்தியோடைகளை படிப்பது போன்ற அதிகளவு நேரத்தை எடுக்கின்ற பல செயற்பாடுகளுக்கு தனியே ஐபாட் போதுமானதாயுள்ளது.
நீங்கள் ஒரு ஐபாட் பாவனையாளர் எனின் நிச்சயம் இம்மென்பொருளைப்பற்றி அறிந்திருப்பீர்கள் பயன்படுத்திக்கொண்டிருப்பீர்கள்.
உங்களுக்கு தேவையான செய்திகள் மற்றும் உங்கள் சமூக இணையத்தள செயற்பாடுகள் என்பவற்றை அழகான பயனர் முகப்புடன் பயன்படுத்த இலவசமான இம்மென்பொருளை பயன்படுத்த ஆரம்பியுங்கள்.
இது உடன் இயல்பிருப்பாய் வருகின்ற ஒரு மென்பொருள் நீங்கள் அதிகளவு டிஜிற்றல் புத்தகங்களை வாசிப்பவராயின் நிச்சயம் உங்களுக்கு பயன்படும்.
ஆனால் இனிவரும் காலங்களில் நீங்கள் எவ்வாறு செயற்படப் போகின்றீர்கள் என்பதைப் பொறுத்தே எமக்கும் உங்களுக்கு இடையிலான உறவு இருக்கப்போகிறது.
உங்களுடன் நட்புறவாகவும் நல்லெண்ணத்துடனும் சகோதரத்துவத்துடனும் உங்கள் கரம் பற்றி இம்மண்ணில் கடமையாற்றவே நாம் விரும்புகிறோம் என்று உரையாற்றி முடித்த செயலாளர் நாயகம் அவர்கள் தனக்குப் பாரிய சவாலாக அமைந்த நெடுந்தீவு தரையிறக்கம் எந்தவொரு உயிர்ச் சேதங்களுமற்ற வகையில் நிறைவடைந்ததையிட்டு அகமகிழ்ந்து கொள்கிறார்.
ஒரு வைத்தியனது கையிலிருக்கும் கத்திக்கும் ஒரு கொலைகாரனின் கையிலிருக்கும் கத்திக்கும் உள்ள வேறுபாட்டை நெடுந்தீவு மக்கள் புரிந்து கொள்கிறார்கள்.
ஈழ மக்கள் ஜனநாயகக் கட்சியினராகிய நாம் தரித்திருந்த ஆயுதங்கள் எம்மையும் எம் மக்களையும் பாதுகாக்கவேயன்றி பலிகொள்ளப்படுவதற்காக அல்ல என்ற ஒரு வரலாறு ஆழமாக முதற்தடவையாக இம்மண்ணில் பதியப்படுகிறது.
இவ்வரலாற்றில் தீவக மண்ணைவிட்டு வெளியேறிய மக்கள் போக எஞ்சியவர்களின் வாழ்க்கையோடு ஒன்றரக் கலந்த தோழர்களாகிய நாங்கள் கண்கண்ட சாட்சிகளாக அம்மண்ணில் கண்ட சோகமான மனதை ஆழ ஊடுருவிச் செல்லும் விடயங்கள் ஏராளம் ஏராளம்.
பெற்றெடுத்து வளர்த்த தம் பிள்ளைகளை பாதுகாப்பாக வழியனுப்பிவிட்டு அல்லது வெளிநாடுகளுக்கு அனுப்பி வைத்துவிட்டு வயோதிபப் பருவங்களில் தானும் தன்னுடைய துணைவி சகிதம் தண்ணீர் அள்ளி குடிக்கக்கூட முடியாமல் இருந்த எத்தனையோ வயோதிபர்களுக்கு தினமும் உணவளித்து அவர்களுடைய அனைத்து அன்றாடக் கடமைகளையும் நிறைவேற்றிய தோழனாக புலம்பெயர் மண்ணில் தங்கள் தாய் தகப்பனை விட்டு வாழும் சகோதரர்களுக்கு நான் விடும் வேண்டுகோள் ஒன்று இத்தருவாயில் எக்காரணம் கொண்டும் உங்கள் தாய் தந்தையரை அவர்களின் முதுமைக் காலத்தில் தனிமையில் விட்டுவிடாதீர்கள்.
உங்கள் பாதுகாப்பை உறுதிப்படுத்தி வழியனுப்பி வைத்தவர்களை போராட்ட காலம் தவிர்ந்த இன்றைய சூழலில் உங்களது அரவணைப்பு மூலம் அவர்களின் கடைசிக் காலங்களை மகிழ்வுடன் கழிக்க வழிகோலுங்கள்.
மாறாக நீங்கள் அனுப்பும் பணம் மாத்திரம் அவர்களுக்கு மன மகிழ்ச்சியைப் பெற்றுத்தரும் என்று தப்புக் கணக்குப் போட்டு வாழ்ந்துவிடாதீர்கள்.
ஆம் அம்மண்ணில் உணவுக்காகவும் ஏனைய தேவைகளுக்காகவும் ஓடிக்கொண்டிருந்தவர்கள் மத்தியில் வயது முதிர்ந்தவர்கள் கைவிடப்பட்ட வீடுகளிலும் வீதியோரங்களிலும் பற்றைக் காடுகளிலும் விழுந்து மரித்துக் கிடந்த உடல்களை கன்னியாஸ்திரிகளின் உதவியுடன் செயலாளர் நாயகமும் எமது தோழர்களும் எடுத்து அடக்கம் செய்த வரலாறும் அந்த இடத்திலேயே அவர்களை எரித்த வரலாறும் எம்முடையதாகிறது.
பசியும் பட்டினியும் தலைவிரித்தாடிய அந்த மண்ணில் அவசர அவசரமாக போதுமான அளவிற்கு இரவு பகலாக தோழர்களினால் உணவு வழங்கல் நடவடிக்கைகள் மேற்கொள்ளப்படுகிறது.
அவைகள் மக்கள் மத்தியில் பங்கிட்டு வழங்கப்பட்டு ஒரு சில நாட்களில் மக்கள் தமக்கும் தோழர்களுக்குமிடையில் அன்னியோன்னியத்தையும் அன்பையும் பரிமாறிக் கொள்வதற்காக உணவுப் பண்டங்களைத் தயாரித்து காலையும் மாலையும் என தோழர்களின் முகாம்களுக்கு அனுப்பி வைப்பார்கள்.
நீண்டகாலமாக தோழர்களினால் தமக்குத் தாமே உணவைச் சமைத்து உண்டவர்களுக்கு தாய்மார்களால் தயாரிக்கப்பட்ட உணவு அமிர்தம் போல் இருக்கிறது.
நெடுந்தீவு மண்ணில் மறக்க முடியாத அந்த வரலாற்று ஓட்டத்தில் வைத்திய கலாநிதி யோகேஸ்வரன் வைத்திய கலாநிதி யாழினி ஆசிரியர் சின்னத்தம்பி வைத்திய கலாநிதி ஜெயக்குமார் வைத்திய கலாநிதி செல்வரத்னம் ஆசிரியர் தவக்குமார் சீலன் லீலி மிஸ் செல்வநாயகம் போன்றவர்களும் இன்னும் பலரும் மறக்க முடியாத நபர்கள்.
பாதுகாப்புக் கடமை கடலோரம் எங்கும் தீவிரப்படுத்தப்பட்ட அந்தக் காலப் பகுதியில் முக்கிய பொறுப்பு வகித்த தோழர்கள் காவலரண்களில் ரோந்துப் பணிகளைச் செய்துவிட்டு பொழுது விடிந்ததும் முகாம்களை நோக்கி திரும்பும் அவர்கள் தூக்கத்திற்குச் செல்வது வழக்கம்.
பலவிதமான திறமைகளை கொண்டவர் என்றாலும் கூட சிம்பு என்றாலே பிரச்சனை செய்பவர் என்கிற பெயர் தான் சினிமா உலகிலும் மக்கள் மத்தியிலும் இருந்து வருகிறது.. மற்றவர்கள் எல்லாம் ஒன்றாக ஒரு ரூட்டில் போனால் இவர் மட்டும் தனியாக வேறு ரூட்டில் போவார் என்பதாகத்தான் இதற்கு முந்தைய நிகழ்வுகள் நமக்கு சொல்கின்றன.
அப்படித்தான் காவிரி மேலாண்மை வாரியம் பிரச்சனை குறித்து திரையுலகினர் ஒரு பக்கம் போராட்டம் நடத்த சிம்புவோ தனியாக பத்திரிக்கையாளர்களுக்கு பேட்டியளித்தார்.
இது என்ன முட்டாள்தனமாக பேசுகிறாரே என்றுதான் அவரது பேச்சை நம் ஆட்கள் எடுத்துக்கொண்டார்கள்.. ஆனால் கர்நாடகாவில் உள்ள மக்களின் மனதை சிம்புவின் உருக்கமான பேச்சும் அவர் வைத்த வேண்டுகோளும் அசைத்து விட்டது.
சிம்பு கூறியபடி கர்நாடகாவில் உள்ளோர் பலரும் அங்கிருக்கும் அவர்களுடைய தமிழ் நண்பர்களுக்கு தண்ணீர் கொடுப்பது போல புகைப்படங்கள் எடுத்தும் வீடியோ எடுத்தும் அதை பகிர்ந்து வருகின்றனர்.
திரையுலகம் மட்டுமல்லாது தமிழக கர்நாடக அரசியல் கட்சிகள் கூட சிம்புவின் வார்த்தைக்கு கன்னட மக்களிடம் கிடைத்த இந்த மதிப்பை பார்த்து அரண்டு போய்விட்டனர்.
அதுமட்டுமல்ல நமக்கு காவிரி தண்ணீர் தருவதில் கர்நாடக மக்களுக்கு எந்த வெறுப்பும் இல்லை என்பதையும் அவர்களின் செயல் தெளிவாக உணர்த்தியுள்ளது.
மேலும் கர்நாடகாவில் இருக்கும் அரசியல்வாதிகள் தான் காவிரி விவகாரத்தை தங்களது சுயலாபத்துக்காக பயன்படுத்தி வருகிறார்கள் என்பதையும் கர்நாடக மக்கள் வெட்டவெளிச்சமாக்கி உள்ளனர்.
நாம் அன்றாட வாழ்வில் எதிர்கொள்ளும் பெரும்பாலான பொருள்களின் அக இயல்புகளைத் தீர்மானிப்பதில் மின்காந்த விசை பெரும்பங்கு வகிக்கிறது.
இயல்பான பொருண்ம வடிவம் அதில் உள்ள தனி அணுக்களுக்கும் மூலக்கூறுகளுக்கும் இடையில் உள்ள மூலக்கூற்று விசைகளால் தீர்மானிக்கப்படுகிறது.
மேக்சுவெல்லின் சமன்பாடுகள் காந்த மின் புலங்கள் ஒன்றுக்கொன்றும் மின்னூட்டங்களாலும் மின்னோட்டங்களாலும் உருவாகின்றன என்பதை விவரிக்கின்றன.
மின்காந்த விசை நான்கு அடிப்படை விசைகளில் ஒன்றாக இருப்பினும் உயர் ஆற்றல் நிலையில் மின்காந்த விசையும் மெல்விசையும் மின்மெல் விசையாக ஒருங்கிணைகின்றன.
புடவியின் படிமலர்ச்சியின்போது குவார்க் ஊழியில் ஏற்பட்ட குளிர்ச்சியால் இந்த ஒருங்கமைந்த மின்மெல் விசை மின்காந்த விசையாகவும் மெல்விசையாகவும் பிரிந்தது.
மின்னூட்டங்களுக்கு நேர்விகிதத்திலும் அவற்றிடையே உள்ள தொலைவின் இருபடிக்கு தலைக்கீழ் விகிதத்திலும் அமைகிறது எதிரெதிர் மின்னூட்டங்கள் ஈர்க்கின்றன.
காந்தப்புலத்தில் ஒரு கடத்தியை புலத்தை நோக்கியோ அல்லது எதிராகவோ நகர்த்தினால் கம்பியின் கண்ணிக்குள் மின்னோட்டம் தூண்டப்படும் மின்னோட்ட்த்தின் திசை கடத்தி நகரும் திசையைப் பொறுத்து மாறும்.
இவர் தன் செய்முறைப் பொருள்களை ஏற்பாடு செய்துகொண்டிருந்தபோது மின்கல அடுக்கை சுற்றதரில் இணைக்கும்போதும் அதில் இருந்து துண்டிக்கும்போதும் காந்த வடமுனையில் இருந்து காந்த ஊசி எட்ட விலகுவதைக் கவனித்துள்ளார்.
இந்த காந்த ஊசியின் விலக்கம் மின்னோட்டம் உள்ள கம்பியைச் சுற்றிலும் அனைத்துப் பக்கங்களிலும் ஒளியையும் வெப்பத்தையும் போலவே காந்தப் புலம் அமைதலை அவருக்கு உறுதிபடுத்தியுள்ளது.
பின்னர் மின்னோட்டம் ஒரு கம்பியில் பாயும்போது கம்பியைச் சுற்றிலும் காந்தப் புலத்தை உருவாக்குகிறது எனும் கண்டுபிடிப்பை வெளியிட்டார்.
இவரது இந்த மின்காந்தவியல் பங்களிப்புக்காக மின்காந்தத் தூண்டலின் செமீகிநொ முறையின் அலகான ஆய்ர்சுடெடு இவரது நினைவாகப் பெயரிடப்பட்டுள்ளது.
இவை பிரெஞ்சு இயற்பியலாளராகிய ஆந்திரே மரீ ஆம்பியரை ஆட்கொள்ளவே அவர் மின்னோட்டம் பாயும் கடத்திகளின் இடையில் அமையும் காந்த விசைகளுக்கான ஒற்றைக் கணிதவியல் வடிவத்தை உருவாக்கினார்.
ஒளி பற்றியும் மின்காந்தக் கதிர்வீச்சு பற்றியும் அப்போது நிலவிய கண்ணோட்டத்துக்கு மாற்றாக இன்றளவில் அவை குவைய இயல்போடு தானே பரவும் மின்காந்தப் புல அலைவு குலைவுகளான ஒலியன்களாக்க் கருதப்படுகின்றன.
இந்த அலைவின் பல்வேறு அலைவெண்கள் தாழ் அலைவெண் கொண்ட வானொலி அலைகளில் இருந்து கட்புல ஒளி அலைகளின் ஊடாக உயர் அலைவெண் கொண்ட காம்மாக் கதிர் வரை பல வேறு மின்காந்த அலை வடிவங்களை உருவாக்குகின்றன.
இவர் படத்தில் வரும் காட்சிகள் அனைத்தும் நல்லா காமெடியாக அமைந்தது.அந்த சிறுமி வேறு யாரும் இல்லை பிரபல விஜய் டிவி தொகுப்பாளினி டிடியின் அக்கா ப்ரியதர்ஷினி தான்.அந்த படத்திற்கு பின்னர் இதயகோவில்நாகம்குற்றவாளிகள் போன்ற படங்களிலும் குழந்தை நட்சத்திரமாக நடித்துள்ளார்.
சிறு வயது முதலே குச்சிபுடி பாரதம் போன்ற கலைகளை கற்றுவந்த இவர் தற்போது தர்ஷினி டான்ஸ் அகாடமி என்ற நடன பள்ளியை நடத்தி வருகிறார்.
வாசலில் ஷெர்லி பிராங் நின்று கொண்டிருந்தாள் அவள் பூசியிருந்த லாவெண்டர் செண்டின் நறுமணம் அவள் வீட்டிற்குள் வருவதற்கு முன்னதாகவே நுழைந்திருந்தது.
அப்பா கடந்த ஒருவருசமாகவே நோய்முற்றி படுக்கையில் கிடக்கிறார் பேச்சும் ஒடுங்கிவிட்டது கழிப்பறைக்குத் தூக்கி போய்விடுவதற்குக் கூட ஆள் வைத்தாகிவிட்டது யார் அறைக்குள் போனாலும் அவருக்கு முகம் தெரியவில்லை காதும் மங்கிவிட்டதால் சப்தமாகப் பேசிய போதும் அவர் கேட்டுக் கொண்டதாகவேயில்லை அப்பாவை தேடி வருபவர்கள் குறைந்து போய்விட்டார்கள் ஆனால் ஷெர்லி வரத் தவறுவதேயில்லை.
எங்கள் ஊரில் இருந்த ஒரே ஆங்கிலோ இந்தியப்பெண் ஷெர்லி மட்டும் தான் அவள் எப்போதும் பூப்போட்ட கவுன்களைத் தான் அணிகிறாள் பாரதி நகரில் புதுவீடு கட்டிக் கொண்டு குடியேறிய போதும் ஒரு காலத்தில் தனக்கு வாடகைக்கு வீடு கொடுத்தவர் என்ற முறையில் அப்பாவை காண வருவதை ஷெர்லி வழக்கமாகக் கொண்டிருந்தாள் ஏன் ஷெர்லி உன்னை இப்படி வருத்திக்கிடுறே அவருக்கு நீ வந்து போவது கூடத் தெரியாது உனக்குத் தான் வீண் அலைச்சல் அப்படியில்லை மீனாம்மா நான் உயிருடன் இருக்கிற வரைக்கு அவர் செய்த நன்றியை மறக்க கூடாது இது என் கடமை.
என்று அப்பாவின் அறைக்குள் போய் அவர் கைகளை எடுத்து தன்னுடன் வைத்துக் கண்ணை மூடி பிரார்த்தனை செய்துவிட்டு பத்து நிமிசம் அமைதியாக உட்கார்ந்திருந்தாள் பிறகு விடைபெற்றுக் கொண்டு போய்விட்டாள்.
இன்றைக்கும் அதற்காகத் தான் வந்திருக்கிறாள் என்ன மனுஷி அவள் எப்போதோ தனக்குக் குடியிருக்க வாடகை கொடுத்த ஒருவரை இத்தனை ஆண்டுகளாகத் தேடிவந்து நன்றி சொல்லி கொண்டேயிருக்கிறாளே நன்றியுணர்ச்சி என்பது இவ்வளவு ஆழமானதா என்று தோன்றியது.
பல ஆண்டுகளாகப் பழகிப்பழகி ஷெர்லி எங்கள் வீட்டுப்பெண்களில் ஒருத்தியாகவே மாறியிருந்தாள் எனது தங்கையின் திருமணத்தின் போது ஷெர்லிக்கும் பட்டுபுடவை எடுத்துத் தந்தார்கள் அதை ஏற்றுக் கொண்டு திருமணத்தின் போது மணமகனுக்கு ஒரு மோதிரம் அணிவித்ததோடு தனது வீட்டில் புது மணத் தம்பதிகளுக்கு விருந்தும் அளித்தாள்.
ஷெர்லி பேசுவது ஒரு பறவை சப்தமிடுவதைப் போலத்தானிருக்கும் ஒவ்வொருமுறை அப்பாவை காணவரும் போதும் வீட்டில் தயாரித்த முந்திரி கேக் ஒன்றினை அழகான காகிதம் சுற்றி எடுத்துக் கொண்டுவருவாள்.
ரயில்வே பீடர் ரோட்டில் எங்களுக்கு ஆறு வீடுகள் இருந்தன அதை வீடு என்று சொல்லமுடியாது புறாக்கூடு போன்ற சிறிய இருட்டறை லயன்வீடு என்று சொல்வார்கள் அதில் ஒன்றில் தான் ஷெர்லி ஆரம்பக் காலத்தில் குடியிருந்தாள்.
அவளது கணவன் பிராங்க் எங்கள் ஊரில் இருந்த கேத்தி மில்லில் வேலை செய்து கொண்டிருந்தவன் அவனது புகைப்படத்தைப் பார்த்திருக்கிறேன் கிரிக்கெட் விளையாட்டுகாரன் ரோஜர் பின்னியை போன்ற முகஅமைப்பு அவனுக்கு இருந்தது.
பிராங் பர்கான்பூரில் வேலை செய்து கொண்டிருந்த போது ஷெர்லியோடு பழக்கம் ஏற்பட்டிருக்கிறது ஷெர்லியின் கணவன் ஹெர்பட் ஒரு ராணுவ அதிகாரியாக இருந்தான் அவனுடன் வாழ்ந்து ஷெர்லி ஸ்டீவ் என்ற ஆண் குழந்தையைப் பெற்றிருந்தாள் அந்த நாட்களில் தன் கணவனைக் காண வந்த பிராங்கோடு டென்னிஸ் விளையாட துவங்கியதில் ஏற்பட்ட பழக்கம் அவன் மீதான காதலாக உருமாறியது.
அதை ஷெர்லி ஸ்ரேஞ்ச் லவ் என்று சொல்வாள் ஸ்ரேஞ்ச் என்ற சொல்லை அவள் உச்சரிக்கும் போது தான் அதன் உண்மையான அர்த்தம் வெளிப்படுவது போலவே இருக்கும் காதலின் தீவிரத்தில் ஹெர்பட்டை விட்டுவிட்டு பிராங்கோடு அவள் மைசூருக்கு கிளம்பிப் போனாள் அங்கிருந்து கோரக்பூர் பின்பு புதுச்சேரி அதன்பிறகு எங்கள் ஊரில் ஆரம்பிக்கபட்ட கேத்தி மில்லின் பொறியாளராகப் பிராங்க் வந்து சேர்ந்திருந்தான்.
ஷெர்லிக்கு நினைவாற்றல் மிகவும் அதிகம் தான் எந்த நாளில் எந்தப் பேருந்தில் வந்து இறங்கினோம் அன்றைக்கு ஊரில் வெயில் எப்படியிருந்தது யார் யாரை எல்லாம் சந்தித்தோம் என்பதை இப்போதும் துல்லியமாகச் சொல்வாள்.
ஷெர்லிக்குப் மூன்று பிள்ளைகள் அதில் மூத்தவன் மார்டி இளையவன் ஹெப்பா மூன்றாவது பெண் டோல் வந்த புதிதில் மில்லின் உள்ளேயே இருந்த குடியிருப்பில் அவர்கள் வசித்தார்கள்.
கிராப் தலையுடன் ஒரு வெள்ளைக்காரி சைக்கிள் ஒட்டிக் கொண்டு ஊரைச்சுற்றுகிறாள் என்று அன்று ஊரே அவளைப்பற்றிக் கேலி பேசிக் கொண்டிருந்தது.
ஷெர்லியின் அடையாளம் அவளது பொன்னிறமான தலைமயிர் மற்றும் சிவப்பு நிற ராலீஸ் சைக்கிள் ஷெர்லி சிகரெட் பிடிக்கிறாள் என்பதைப் பற்றி ஆண்கள் வியந்து பேசிக் கொள்வார்கள் ஷெர்லிக்குப் புகைப்படம் எடுப்பதில் ஆர்வம் அதிகம் மில்லில் நடந்த விளையாட்டு போட்டிகளின் போது அவள் அருணா ஸ்டுடியோ போட்டோகிராபரிடம் இருந்து கேமிராவை வாங்கி விதவிதமாகப் போட்டோ எடுத்தாள் என்பது பலராலும் பேசப்பட்டது.
ஷெர்லியின் கணவன் பிராங் மஞ்சள் காமாலை கண்டு இறந்து போகும்வரை அவளுக்கு அந்த ஊரில் அதிகம் ஆட்களைத் தெரியாது காய்கறி மற்றும் பழங்கள் வாங்குவதற்கு மார்க்கெட் போய்வருவதும் ஞாயிறுகிழமைகளில் குழந்தைகளை அழைத்துக் கொண்டு புனிதமேரி தேவாலயத்திற்குப் பிரார்த்தனை செய்யப் போவதும் அன்றாடம் வீட்டில் இசை கேட்பதும் தான் அவள் உலகமாக இருந்தது ஆனால் பிராங்கின் மறைவு அவளது உலகை அப்படியே கலைத்துப் போட்டது.
மூன்று குழந்தைகளை வைத்துக் கொண்டு அவள் குடியிருக்க வீடு கிடைக்காமல் தேடி அலைந்த நாட்களில் தான் அப்பாவை சந்தித்திருக்கிறாள் மழைக்காலத்தின் ஒரு அதிகாலையது.
அப்பா மில்லின் உள்ளிருந்த மைதானத்தில் நடைபயிற்சிக்கு போவது வழக்கம் நிறைய மரங்கள் அடர்ந்திருந்த மில்லின் உட்புறச்சாலைகள் மிகவும் அழகானவை அதுவும் காலைவேளையில் பறவைகளின் சப்தமும் இலைகளின் பசுமையும் பார்த்துக் கொண்டு நடப்பதற்கு ரம்மியாக இருக்கும்.
அப்பா இது போன்ற விஷயங்களில் தேர்ந்த ரசனை கொண்டவர் மயில்சப்தம் கேட்கவேண்டும் என்பதற்காகத் தேனூத்துப் பாலம் வரை நடந்து போகிறவர் அவர் தினமும் வீட்டில் இருந்து மில் வரை சைக்கிளில் போய் இறங்கி இரண்டாவது கேட்டின் முன்பாகச் சைக்கிளை நிறுத்தி பூட்டிவிட்டு அப்பா இறங்கி உள்ளே நடக்க ஆரம்ப்பிப்பார் முக்கால் மணி நேர நடைக்குப் பிறகு மகிழமரத்தடியில் உள்ள சிமெண்ட் பெஞ்சில் வந்து உட்கார்ந்து கொள்வார் கண்ணை மூடிக் கொண்டு பத்து நிமிசம் இந்த உலகையே மறந்து அமர்ந்திருப்பார் அந்தப் பெஞ்ச் மழைக்காலத்தில் ஈரமாகி குளிர்ந்திருக்கும் அந்தக் குளிர்ச்சியோடு உட்காருவது ஒரு சுகம்.
அன்றைக்கும் காலையில் அவர் அப்படித் தான் நடைபயிற்சியை முடித்துவிட்டு அந்தப் பெஞ்சினை தேடி வரும்போது அதில் ஷெர்லி உட்கார்ந்திருப்பதைக் கண்டார் அவள் புகை பிடித்துக் கொண்டிருந்தாள் தனிமையில் ஒரு பெண் கவலை தோய்ந்த முகத்துடன் புகைப்பிடித்துக் கொண்டிருந்த காட்சி அப்பாவின் மனதை ஏதோ செய்திருக்க வேண்டும்.
அவர் தயக்கதுடன் அதே பெஞ்சில் தான் உட்காருவதா வேண்டாமா என்ற நின்ற போது அவள் கண்ஜாடையில் உட்காருங்கள் என்று சொல்லியிருக்கிறாள் அப்பா பெஞ்சின் ஒரு நுனியில் உட்கார்ந்து கொண்ட போது ஷெர்லி அவரிடம் தயக்கத்துடன் எனக்கு ஒரு உதவி செய்யமுடியுமா என்று கேட்டாள்.
அப்பா அவளிடம் மை டியர் பிரண்ட் வாட் கேன் ஐ டூ பார் யூ என்று கேட்டிருக்கிறார் அறிமுகமே ஆகாத தன்னைத் தோழி என்று அவர் அழைத்த விதம் அவளை நெகிழச்செய்திருக்க வேண்டும் அவள் தனது நிர்கதியை சொல்லி அழுதிருக்கிறாள்.
அப்பா அவள் பேசி முடிக்கும்வரை அமைதியாக இருந்துவிட்டு பிறகு குழந்தைகளை அழைத்துக் கொண்டு உனது பொருட்களை எடுத்துக் கொள் வீடு நான் தருகிறேன் என்று மட்டும் சொல்லியிருக்கிறார்.
அன்று மாலை எங்களது லயன் வீடுகளில் காலியாக இருந்த ஒன்றில் ஷெர்லியை அப்பாவே குடிஅமர்த்தியதோடு அவள் கையில் நூறு ரூபாய் பணம் கொடுத்து இதை வைத்துக் கொண்டு ஒரு தையல் மிஷினை வாங்கிப் பிழைத்துக் கொள் இந்த வீட்டிற்கு வாடகை எதையும் தர வேண்டாம் என்று சொல்லிவிட்டுப் போய்விட்டார்.
திருமணவீடு பள்ளி நிகழ்ச்சிகள் பொதுக்கூட்டங்கள் எனப் பல்வேறு புகைப்படங்களை எடுத்து தர துவங்கினாள் வீட்டிலே ஒரு அறையைப் புகைப்படப் பணிகளுக்கு ஒதுக்கி கொண்டாள் அவளது பிள்ளைகள் அரசுபள்ளியில் தான் படித்தன அப்பா அவளிடம் வாடகை கேட்கவேயில்லை.
அழகான ஒரு இளம்பெண் உள்ளுரில் புகைப்படம் எடுத்து வாழ்வது எளிதானதில்லை ஷெர்லியை சந்திக்கிற ஆண்கள் ஒவ்வொருவரும் அவளுடன் படுக்கையைப் பகிர்ந்து கொள்ளவே ஆசைப்பட்டார்கள் அவள் தன்னைத் தற்காத்துக் கொள்வதற்காக மிகுந்த கோபக்காரி என்ற தோற்றத்தை உருவாக்கி கொண்டாள் அவளது பேச்சில் நடையில் அகம்பாவம் கொண்டவள் போலவே இருப்பாள் பொது இடங்களில் அவள் சிகரெட் புகைப்பதை பலரும் திட்டியிருக்கிறாள்.
அவள் தன்னை அவமானமாகப் பேசி ஆட்களைக் குடையால் அடித்திருக்கிறாள் ஷெர்லி குடிகாரி போதைமருந்து சாப்பிடுகிறவள் சிறுவர்களை மயக்கி அனுபவிக்கின்றவள் என்று வதந்திகள் அவளைப் பற்றிப் பரவின.
அப்பா ஒரு போதும் அது எதையும் பற்றி அவளிடம் கேட்டுக் கொண்டதேயில்லை அப்பா சில வேளைகளில் அவளுக்குக் கடனுதவி செய்திருக்கிறார் சில ஆலோசனைகளை வழங்கியிருக்கிறார் அப்பாவிற்கு இப்படி ஒரு பெண் தோழி இருப்பதைப் பற்றி உறவினர் பலரும் அவதூறு பேசிய போது அம்மா அது அவரது விருப்பம் அவர் மேல் எனக்கு நம்பிக்கையிருக்கிறது என்று உறுதியாகச் சொல்லிவிட்டாள் எங்கள் வீட்டில் நடக்கிற எல்லா முக்கிய நிகழ்வுகளையும் ஷெர்லி தான் புகைப்படம் எடுத்திருக்கிறாள் அப்பாவை மரநிழலில் நிற்க வைத்து அவள் எடுத்த புகைப்படம் தான் இப்போது ஹாலில் மாட்டப்பட்டிருக்கிறது அவளுடன் நட்பாகப் பழகிய போதும் ஒரு தடவை கூட அவள் வீட்டிற்கு அப்பா போனதேயில்லை.
ஷெர்லி அப்பாவை தங்கரத்னம் என்று பெயரைச் சொல்லி தான் கூப்பிடுவாள் ரெட்டினம் என்று அவள் உச்சரிப்பதை நாங்கள் கேலி செய்வது வழக்கம் அப்பா அவளுட்ன் ஆங்கிலம் பேசும் போது கச்சிதமான வார்த்தைகளைத் தேர்வு செய்து கவிதையைப் போல எப்படிப் பேசுகிறார் என்று எங்களுக்கு எல்லாம் வியப்பாக இருக்கும்.
அவர்கள் பேசிக் கொண்டிருப்பதைக் கவனமாகக் கேட்டுக் கொண்டிருப்போம் ஒவ்வொரு முறையும் ஏதாவது ஒரு புதிய சொல்லை அவர்கள் பயன்படுத்துவார்கள் அப்படிதான் என்ற சொல்லை கேள்விப்பட்டேன் ஷெர்லி போன பிறகு அப்பாவிடம் அதற்கு என்ன அர்த்தம் என்று கேட்டபோது ஐ பிலீவ் என்பதைத் தான் அப்படிச் சொல்கிறாள் என்றார்.
உன் கணவர் ஒரு ஜெம் அவரைக் கவனமாகப் பாதுகாத்து வைத்துக் கொள் கடவுள் உங்களுடன் எப்போதும் துணை இருப்ப்பார் என்று ஷெர்லி அம்மாவிடம் பலமுறை சொல்லியிருக்கிறாள்.
ஒருமுறை அம்மா உடல் நலமற்று மருத்துவமனையில் இருந்த போது யாரோ சொன்னார்கள் என்று ஷெர்லி அம்மா நலம் பெறுவதற்காக இருக்கன்குடி மாரியம்மன் கோவிலில் மொட்டை அடித்துக் கொண்டு வந்து நின்றாள் அவள் கையில் திருநீறு பொட்டலம் இருந்த்து அதைக் கண்ட அம்மா தன்னை மீறி வெடித்து அழுதுவிட்டாள் அந்த ஒரு செய்கை அவளை ஒரு உடன்பிறந்த தங்கையைப் போல அம்மாவை நினைக்கச் செய்துவிட்டது.
எங்கேயோ பிறந்து எங்கயோ வளர்ந்து நம்ம ஊர்ல வந்து புருஷனை பறிகொடுத்து மூணுபிள்ளைகளை வச்சிகிட்டுக் கஷ்டப்படுறா பாரு அவளுக்கு நம்மளை விட்டா யாருடா இருக்கா அவள் தலைஎழுத்து இங்கே வந்து கஷ்டப்படணும்னு எழுதியிருக்கு அவ இடத்தில் நான் இருந்திருந்தா வேதனையில் இந்நேரம் செத்துப்போயிருப்பேன் அவளைப் பாத்து தான் நானே வாழ கத்துகிட்டேன்.
தனது கஷ்டங்களைப் பற்றி ஷெர்லி யாரிடமும் புலம்பியதில்லை தனது சந்தோஷங்களை மட்டுமே மற்றவர்களுடன் பகிர்ந்து கொள்கிறாள் லயன் வீட்டினை ஒட்டிய சாந்தி டீச்சரின் வீட்டில் இருந்த எலுமிச்சை செடி ஒன்று ஒரு முறை சூறைக்காற்றில் விழுந்துவிட்டதை அறிந்த ஷெர்லி தானே வீடு தேடிப் போய் எலுமிச்சை செடியை முட்டுக் கொடுத்து நிறுத்தி கயிறு கொடுத்து கட்டி மறுபடி மண்ணில் வேர் ஊன்ற செய்துவிட்டாள் அது முதல் எங்கே மரம் முறிந்துவிட்டாலும் அவளைச் சொஸ்தப்படுத்த கூப்பிடுவார்கள் அவளும் போய் அதைச் சரிசெய்துவருகிறாள்.
ஷெர்லியிட்ம் சில அபூர்வமான குணங்கள் இருந்தன அதில் ஒன்று தெருநாய்களுக்குச் சாப்பாடு போடுவது இதற்காகவே அவள் மாட்டுஇறைச்சியை விலை கொடுத்து வாங்குவாள் தனது சைக்கிளில் வீதிவீதியாகப் போய்த் தெருநாய்களை அழைப்பாள் அவளைக் கண்டதும் நாய்கள் தானே ஒன்று கூடிவிடுகின்றன நாய்களின் முதுகை தடவிவிட்டுக் கொண்டுவந்திருந்த உணவை நாய்களுக்குக் கொடுப்பாள் பிறகு அந்த நாய்களுடன் உடலில் உள்ள உண்ணிகளை எடுத்துப் போட்டுவிட்டுச் சண்டைபோடாமல் இருங்கள் என்று அறிவுரை சொல்லிவிட்டுச் சைக்கிளில் புறப்பட்டுப் போய்விடுவாள்.
அவள் ஆட்டுகுட்டி ஒன்றை தனது கடைக்கு அழைத்து வந்து சாப்பிடுவதற்குக் கத்திரிக்காய் வாங்கித் தந்ததாகப் பெட்டிக்கடை கிருஷ்ணன் சொன்ன போது அது ஒன்றும் பெரிய ஆச்சரியமாக எனக்கு இருக்கவேயில்லை ஷெர்லி அப்படித்தான்.
பள்ளி நாட்களில் அப்பா எங்களை ஆங்கிலம் படிப்பதற்காக ஷெர்லி வீட்டிற்கு அனுப்பி வைத்தார் அவள் எங்களுக்கு ஆங்கிலம் கற்று தந்ததை விடவும் விதவிதமான இனிப்புப் பணடங்களைச் செய்து தந்து சாப்பிட வைத்துச் சந்தோஷப்படுத்தியது தான் அதிகம்.
அவளது மூத்தமகன் மார்டி பள்ளியின் ஹாக்கி டீமில் இருந்தான் அவன் மிகச்சிறந்த விளையாட்டுகாரன் ஆனால் கடுமையான முன்கோபி போட்டி விளையாட்டுகளின் போது எதிரில் விளையாடுபவர்களை மட்டையால் அடித்து மண்டையை உடைத்துவிடுகிறான் என்று அவனைப் பலமுறை நீக்கம் செய்திருக்கிறார்கள்.
மார்டி என்னுடன் ஸ்நேகமாக இருப்பான் அவன் தீவிர எம்ஜிஆர் ரசிகனாக இருந்தான் எந்தப் புதுப்படம் வந்தாலும் முதற்காட்சிக்கே போய்விடுவான் எம்ஜிஆரைப்போலவே இமிடேட் செய்து காட்டுவதும் அவனது வழக்கம் அவனை எப்படியாவது கப்பற்படைக்கு அனுப்பி வைக்க வேண்டும் என்பது ஷெர்லியின் விருப்பமாக இருந்தது ஆனால் அவன் அவளது ஆசையை நிறைவேற்றவில்லை தூத்துக்குடியை சேர்ந்த ஒரு மீனவப்பெண்ணைக் காதலித்து மணந்து கொண்டு கருவாட்டு வியாபாரி ஆகிப்போனான் அதில் ஷெர்லிக்கு பயங்கரமான மனவருத்தம் அவள் கவலையுற்ற நாட்களில் அதிகம் வேலை செய்வாள் மனதை துயரத்திலிருந்து விடுபடச் செய்வதற்குக் கடினமான வேலைகளைச் செய்ய வேண்டும் என்று அவளது அம்மா கற்றுத் தந்திருப்பதாகச் செர்ல்வாள்.
அடுத்தவன் ஹெப்பா இடது கை பழக்கம் கொண்டவன் அவன் தான் அந்த வீட்டிலே பூஞ்சை சில சமயம் எங்கள் வீட்டிற்கு அவனையும் ஷெர்லி அழைத்து வருவாள் .
எனது அம்மா தரும் காபியை ஹெப்பா ஒரு போதும் குடித்ததேயில்லை அவனால் சூடான எதையும் ஒரு மடக்கு கூடக் குடிக்க முடியாது அவள் ஒரு குளிர்பிராணி ஐஸ்கட்டிகளை வாங்கி வாயில் போட்டுத் தின்கிறான் எங்கள் ஊரின் பனி இவன் ஒருவனுக்குள் தான் மிச்சமிருக்கிறது என்பாள் ஹெப்பா நன்றாக மவுத் ஆர்கான் வாசிப்பான் அதற்காகவே அவனைத் தேடி நான் போயிருக்கிறேன் அதிலும் ஹிந்திபாடல்களை அவன் வாசிக்கக் கேட்பது மயக்கம் தருவதாக இருக்கும்.
ஹெப்பா ஒருவன் தான் தனது தந்தையை அடிக்கடி நினைத்துக் கொள்கின்றவன் அப்பாவின் மரணத்தைப் பற்றி அவன் நினைக்க ஆரம்பித்த நாட்களில் சாப்பிடவே மாட்டான் யாருடனும் பேசவும் மாட்டான் மவுத் ஆர்கான் வாசித்துக் கொண்டே இருப்பான் அந்த இசையில் பீறிடும் துயரத்தை கேட்டு ஷெர்லி அழுவாள்.
அவன் உணர்ச்சிவசப்பட்ட நிலையில் இந்தக் கைகளால் அப்பாவை தொட்டு இருக்கிறீர்கள் தானே அதை எனக்குத் தாருங்கள் உங்கள் வழியாக நான் அப்பாவை தொட்டுக் கொள்கிறேன் என்று கேட்பான் இருவரும் ஒருவரையொருவர் கட்டிக் கொண்டு அழுவார்கள்.
அவன் தான் முதன்முதலாக என்னைக் கோனியாக் குடிப்பதற்குப் பழக்கியவன் யாரோ நண்பன் கொடுத்தது என்று ரகசியமாக ஒரு மூடி கோனியாக் பிராண்டியை எனக்குக் குடிக்கத் தந்து நண்பனே ஒரு பெண்ணை முத்த்மிடுவதைப் போல ரசித்துக் குடிக்க வேண்டும் என்னைப் பார் என்று ஒவ்வொரு சொட்டாக அவன் சுவைத்துக் குடித்தான்.
ஹெப்பா கிறிஸ்துமஸ் காலங்களில் எங்கள் வீட்டிற்கும் ஒரு நட்சத்திரம் கொண்டுவந்து கட்டிவிட்டு போவான் மேடை நாடகங்களில் நடிப்பான் யாருடனாவது பைக்கில் ஏறிக் கொண்டு ஊரை சுற்றிக் கொண்டேயிருப்பான் ஒரு நாள் இல்லட்ஸ்ரேடட் வீக்லியில் அவனது கவிதை வெளியாகி இருப்பதை எடுத்துக் கொண்டு வந்து காட்டினான்.